พึ่งมีอะไรกับแฟนครั้งแรกเมื่อเดือนพฤษภา พอเข้าเดือนมิถุนา - กรกฎา ประจำเดือนก็มา2ครั้งต่อเดือน เกิดจากอะไรคะ มีอะไรกับแฟนครั้งล่าสุดวันที่ 6 ก.ค กินยาคุมฉุกเฉิน วันที่13 ก.ค มีเลือดออกคล้ายเลือดประจำเดือน เป็นผลข้างเคียงจากยาไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองจากเหตุการณ์ดังกล่าวมาอาจเป็นผลข้างเคียงจากยาคุมฉุกเฉิน สังเกตอาการถ้าเลือดยังออกมาก ปวดหน่วงท้องน้อยร่วมด้วย ควรไปพบสูตินรีแพทย์ แต่ปกติแล้วผลข้างเคียงจากยาจะค่อยๆดีขึ้นได้เองแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก